নলিনীমোহন মণ্ডল কবিতা টাইটানিক মিলনসাগর Nalini Mohan Mandal Poetry Titanic MILANSAGAR
কবি কবি নলিনীমোহন মণ্ডল - এই কবির জীবন সম্বন্ধে আমাদের কিছুই জানা নেই।
কেশবচন্দ্র গুপ্ত ও কৃষ্ণদাস চন্দ্র সম্পাদিত “অর্চ্চনা” পত্রিকা, জৈষ্ঠ ১৩১৯ সংখ্যা (মে ১৯১২) তে আমরা এই
কবির এই কবিতাটি পেয়েছি। টাইটানিক দুর্ঘটনাটি ঘটে ১৫ই এপ্রিল ১৯১২ তারিখে। সেই ঘটনার পরেই
প্রকাশিত "অর্চ্চনা" পত্রিকার সংখ্যেতে (জৈষ্ঠ ১৩১৯ সংখ্যা (মে ১৯১২) এই কবিতাটি প্রকাশিত হয়েছিল।
অকুস্থল থেকে ১১৭০২ কিলোমিটার ( ৬৩১৮ নটিক্যাল মাইল ) দূরত্বে স্থিত, পৃথিবীর বিপরীত দিকে
বসবাসকারী বাঙালীর মনেও যে এই ঘটনাটি দাগ কেটেছিল তা এই কবিতা থেকেই স্পষ্ট। এই কবিতাটি
আবারও প্রমাণ করে যে বাঙালী, জাতি হিসেবে ঘটনাবহুল পৃথিবী থেকে বিচ্ছিন্ন কোন জনগোষ্ঠি হিসেবে
বেড়ে ওঠেনি।
আমরা আশা রাখি যে ভবিষ্যতে কবি নলিনীমোহন মণ্ডলের কোনো বংশধর বা উত্তরসুরী আমাদের এই
পাতা দেখে এই কবির জীবন সম্বন্ধে তথ্য, কবির ছবি এবং এই কবির রচিত আরও কবিতা দিয়ে আমাদের
সাহায্য করবেন।
টাইটানিক বিপর্জয় - আর.এম.এস. টাইটানিক (R.M.S. = Royal Mail Ship) ছিল একটি ব্রিটিশ যাত্রি-জাহাজ।
এই অলিম্পিক ক্লাস ওশেন লাইনার, জাহাজটির মালিক ছিলেন ইংল্যাণ্ডের “হোয়াইট স্টার লাইন”।
৮৮২ফিট লম্বা, ৯২ফিট চৌড়া, ৪৬০০০হর্স পাওয়ারের স্টীম ইঞ্জিনযুক্ত, ৫২৩১০টন ডিসপ্লেসমেন্টের এবং
৪৬৩২৮ গ্রস টনের (GRT) এই জাহাজটি সেই সময়ের সব চেয়ে বড় জাহাজ হিসেবে খ্যাতিলাভ করেছিল।
জাহাজটি তৈরী করা হয় আয়ারল্যাণ্ডের বেলফাস্টের, হারল্যণ্ড অ্যাণ্ড উল্ফ শিপইয়ার্ডে। জাহাজটির
ন্যাভ্যাল আর্কিটেক্ট ছিলেন টমাস অ্যানড্রু।
পৃথিবীর সর্ববৃহৎ জাহাজ হবার সেই রেকর্ডটি অবশ্য খুবই ক্ষণস্থায়ী ছিল! জাহাজটির কর্মকাল শুরু হয় ১০ই
এপ্রিল ১৯১২ তারিখে। প্রথম যাত্রা শুরু হয় ব্রিটেনের সাউথ হ্যাম্পটন বন্দর থেকে, ১৫৩২ জন যাত্রী নিয়ে,
নিউ ইয়র্ক সিটি বন্দরের উদ্দেশে।
১৪ই এপ্রিল ১৯১২ রাত ১১টা ৪০মিনিটে একটি হিমশৈলের সঙ্গে ঢাক্কা লাগে। ২ঘন্টা ৪০মিনিট পরে ১৫ই
এপ্রিল ১৯১২ তারিখে জাহাজটির সলিল সমাধি ঘটে, উত্তর অ্যাটলান্টিক মহাসাগরে। অকুস্থলটির ছিল
অক্ষাংশ ৪১° ৪৩’ ৫৭” উত্তর,   দ্রাঘিমা ৪৯° ৫৬’ ৪৯” পশ্চিম। ২২২৪ জন যাত্রী ও কর্মীর মধ্যে ১৫৩২ জন
প্রাণ হারান বা নিখোঁজ হন। জাহাজটিতে লাইফ বোট (এই কবির ভাষায় জীবন-তরী) ছিল মাত্র ১১৭৮জনের
জন্য।
এই দুর্ঘটনার পরে ১৯১৪ সালে মূলত ব্রিটেন আর মার্কিন যুক্তরাষ্ট্রের উদ্যোগে জাহাজ, জাহাজী এবং
জলযাত্রীদের সুরক্ষার জন্য গঠিত হয়  International Convention for the Safety of Life at Sea (SOLAS
convention) ।  জাহাজ তৈরী করার নিয়ম-কানুন ও কৌশল নিয়ে সরকারীভাবে ভাবনা চিন্তার শুরু সেই
থেকেই। তাই টাইটানিক দুর্ঘটনা, সামুদ্রিক (Marine) ইতিহাসে একটি অতি স্মরণীয় যোজনফলক।
আমরা  মিলনসাগরে  কবি নলিনীমোহন মণ্ডল-এর কবিতা তুলে আশা করছি যে তাঁর সম্বন্ধে আরও তথ্য
কেউ আমাদের জানাবেন।
উত্স - কেশবচন্দ্র গুপ্ত ও কৃষ্ণদাস চন্দ্র সম্পাদিত “অর্চ্চনা” পত্রিকা, জৈষ্ঠ ১৩১৯ সংখ্যা (মে ১৯১২)।

কবি নলিনীমোহন মণ্ডল-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৭.০৭.২০১৫
...